Tájékoztató munkáltatóknak

az Ifjúsági Garancia Rendszerről

és a keretében megvalósuló

Gazdaságfejlesztési és Innovációs Operatív Program 5.2.1

munkaerő-piaci programról

A Kormány az Ifjúsági Garancia Rendszert (IGR) tekinti a fiatalok foglalkoztatását elősegítő elsődleges eszköznek. Az Ifjúsági Garancia Rendszer lényege, hogy azon 15-24 év közötti fiatalok számára, akik sem nem tanulnak, sem nem dolgoznak, a foglalkoztatási szolgálatnak meghatározott időn belül valamilyen konkrét lehetőséget kell felajánlani az elhelyezkedésre, a munkatapasztalat szerzésre, vagy a tanulásra. A program több lépcsőben valósul meg a 2015-2020 közötti időszakban. Első lépésben a már legalább 6 hónapja folyamatosan álláskereső fiataloknak kell lehetőséget kínálni, ezt követően lépésről lépésre megoldást találva valamennyi 25 év alatti, tanulmányait befejező vagy félbehagyó, elhelyezkedni nem tudó vagy állását vesztő és segítséget kérő fiatal számára. Az első szakaszban a programba lépésre 2016. június 30-ig van lehetőség, de segítő támogatásokat 2017. december 31-ig lehet nyújtani a projekt költségvetésének terhére.

Az Ifjúsági Garancia Rendszerben megvalósuló munkaerő-piaci program a Gazdaságfejlesztési és Innovációs Operatív Programot (GINOP 5.2.1) a Nemzetgazdasági Minisztérium vezetése mellett, a megyei kormányhivatalok konzorciumban valósítják meg, az Európai Szociális Alap (ESZA), az Ifjúsági Foglalkoztatási Kezdeményezés (YEI) és a nemzeti társfinanszírozás által biztosított összegből. Borsod-Abaúj-Zemplén Megyében 2017. december 31-ig 5 620 fő támogatására nyílik lehetőség.

A GINOP 5.2.1 munkaerő-piaci program szerepe, hogy a célcsoportba tartozó azon fiatalok számára, akiknek a foglalkoztatási szerv eszköztárába tartozó támogatást is indokolt adni, ezt szakmailag és pénzügyileg biztosítsa. Cél, hogy a munkaerő-piaci program által nyújtottak segítségével javuljon a fiatal helyzete, s mihamarabb megvalósulhasson a tartós elhelyezkedése.

Az Ifjúsági Garancia Rendszerbe történő belépési pontok a járási hivatalok Foglalkoztatási Osztályai. A munkaadók a járási hivatalok Foglalkoztatási Osztályaihoz benyújtott kérelem alapján kaphatnak foglalkoztatási támogatást, ha programban résztvevő fiatal álláskeresőt foglalkoztatnak munkaviszony keretében, teljes munkaidőben, vagy legalább napi 4 órát elérő részmunkaidőben.

A programban nyújtható foglalkoztatást elősegítő támogatások

Foglalkoztatás bővítését elősegítő támogatás (legfeljebb 8+4 hónap)

A támogatás legfeljebb 8 hónap időtartamú foglalkoztatáshoz, a támogatási időszak felével megegyező továbbfoglalkoztatási kötelezettség mellett adható. A támogatás mértéke a munkabér és a ténylegesen megfizetett szociális hozzájárulási adó legfeljebb 70 %-a lehet.

Bérköltség támogatás

A projektben háromféle konstrukcióban nyújtható, csak nyilvántartott álláskeresők esetén.

legfeljebb 90 napi

Munkatapasztalat-szerzés céljából adott bérköltség támogatás legfeljebb 90 napra nyújtható. A támogatás mértéke a munkabér és a ténylegesen megfizetett szociális hozzájárulási adó legfeljebb 100 %-a lehet.

„legfeljebb 10+5 havi”konstrukció

A támogatás a programba lépéskor alacsony iskolázottságú (legfeljebb 7-8 osztály) fiatalok elhelyezkedéséhez nyújtható, legfeljebb 10 hónap időtartamú foglalkoztatáshoz, a támogatási időszak felével megegyező továbbfoglalkoztatási kötelezettség mellett. A támogatás mértéke - legfeljebb a minimálbér másfélszereséig - a munkabér és a ténylegesen megfizetett szociális hozzájárulási adó legfeljebb 100 %-a lehet.

„legfeljebb 6+3 havi”konstrukció

A támogatás a nem alacsony iskolázottságú fiatalok esetében nyújtható, legfeljebb 6 hónap időtartamú foglalkoztatáshoz, a támogatási időszak felével megegyező továbbfoglalkoztatási kötelezettség mellett. A támogatás mértéke - legfeljebb a minimálbér másfélszereséig - a munkabér és a ténylegesen megfizetett szociális hozzájárulási adó 100 %-a lehet.

Munkába járáshoz kapcsolódó helyközi utazás költségeinek megtérítése

Munkába járáshoz kapcsolódó csoportos utazás költségeinek megtérítése

Lakhatási támogatás

A támogatás a lakóhelyétől legalább 100 km távolságra munkát vállaló ügyfél részére adható, legfeljebb 12 hónap időtartamra.

Fontos, hogy az ügyfél egyéni programjának hossza nem haladhatja meg a két évet, kivéve az egymásra épülő támogatási programelemmel érintett esetekben. A 2016. június 30-án lezárult programba vonási időszakot követően az ügyfelek maximum 2017. december 31-ig tarthatók programban.

Az ügyfelek programba vonása a lakóhely szerint illetékes járási hivatalok foglalkoztatási osztályán történik. Az érdeklődőknek a programról és az igényelhető támogatásokról a hivatal munkatársai adnak részletes tájékoztatást. A Borsod-Abaúj-Zemplén Megyei Kormányhivatal járási hivatalainak címlistája és elérhetőségei megtalálhatók az alábbi honlapokon: www.kormanyhivatal.hu; http://borsod-abauj-zemplen.munka.hu

“A projekt az Észak-magyarországi, az Észak-alföldi, a Dél-alföldi és a Dél-dunántúli

régiókban az ifjúsági foglalkoztatási kezdeményezés keretében, támogatásban részesül.”